laion/Wikipedia-Exotic huggingface dataset:
אל-קאים באמר אללה

אל-קאים באמר אללה (בערבית: القائم بأمر الله, זה אשר עושה את מצוות אללה, מרץ או אפריל 893 – 17 במאי 946) הוא כינויו של אבו אל-קאסם מוחמד בן אל-מהדי אל-קאים באמר אללה (בערבית: ابو القاسم محمد بن المهدي القائم بأمر الله, שהיה הח'ליפה השני בשושלת הפאטמית, ושלט משנת 934 עד שנת 946. הוא האימאם ה-12 על פי הזרם האסמאעילי. אל-קאים באמר אללה נולד בסלמיה שבסוריה בשנת 893, בשם עבד א-רחמאן. לאחר שאביו, עוביד אללה אל-מהדי באללה, עלה לשלטון, הוכרז אבו אל-קאסם כיורש העצר המיועד בשנת 912, ועזר לדכא את ניסיונות המרד. אל-קאים באמר אללה הוביל את ההתנגדות לבית עבאס, אשר נתפסו כרודנים, במערכות שהתרחשו הן בין השנים 914–915 ובין השנים 919–921. בשנת 934 ירש אל-קאים באמר אללה את השלטון מאביו, והוכתר כח'ליפה. תחת הנהגתו, האימפריה של השושלת הפאטמית הפכה לכוח החשוב והמוביל באגן הים התיכון. בין השנים 944–947, האימפריה נכנסה למשבר, כאשר פרץ מרד הח'וארג' בהנהגתו של אבו יזיד. למרות המרד הקשה, הצליח אל-קאים באמר אללה לשמור על השלטון ועל אחדות האימפריה, אך הוא נפטר ב-17 במאי 946, בטרם דוכא המרד לחלוטין. לאחר פטירתו, תפס את מקומו והמשיך את דרכו בנו, אלמנצור באללה אלפאטמי. Daftary, Farhad., The Ismailis: an illustrated history, London: Azimuth Editions in association with the Institute of Ismaili Studies, 2008 Walker, Paul Ernest, Fatimid history and Ismaili doctrine, Aldershot: Ashgate/Variorum, 2008 Daftary, Farhad., The Ismāʻı̄lı̄s: their history and doctrines, 2nd ed, Cambridge: Cambridge University Press, 2007 Daftary, Farhad., The Assassin legends: myths of the Ismaʻilis, Papaerback ed, London: Tauris, 1995
וולוו סדרה 300

וולוו סדרה 300 (באנגלית: Volvo 300 Series) היא מכונית משפחתית קומפקטית, מתוצרת יצרנית הרכב ההולנדית VDL Nedcar (אנ') אשר הייתה חברת בת של יצרנית הרכב השוודית וולוו, ויוצרה בין השנים 1976–1991. הפירוש הקלאסי של "וולוו" ל"סדרה 300": 4 צילינדרים, 3 דלתות. "סדרה 300" כוללת את "סדרת 340" ("סדרה 343" (3 דלתות), את "סדרה 345" (5 דלתות) ואת "סדרת 360" (מנועי 2 ליטר). יוצרו 1,086,405 יחידות. 3 דלתות - סלון 4 דלתות - האצ'בק 5 דלתות - האצ'בק וולוו 343/345 - יוצר בין השנים 1976-1982 וולוו 340 - יוצר בין השנים 1982-1991 וולוו 360 - יוצר בין השנים 1982-1989 "וולוו 343 1.4 Variomatic" "וולוו 343 1.4 Variomatic DL" "וולוו 343 1.4" "וולוו 343 1.4 DL" "וולוו 345 1.4" "וולוו 345 1.4 DL" "וולוו 343 1.4 GL" "וולוו 345 1.4 GL" "וולוו 343 2.0 DLS" "וולוו 343 2.0 GLS" "וולוו 345 2.0 DLS" "וולוו 345 2.0 GLS" "וולוו 340 3/4/5p 1.4 GL" "וולוו 340 3/4/5p 1.4 GLE" "וולוו 360 3/4/5p 2.0 GLE" "וולוו 360 4/5p 2.0i GLT" "וולוו 360 4/5p GLE 1.7" "וולוו 360 4/5p GLT 2.0i" "וולוו 360 4/5p Diesel GLE" תאוצה בין 0-100 קמ"ש היא 14.9 שניות (דגם מנוע 1,397 סמ"ק) תאוצה בין 0-100 קמ"ש היא 12.5 שניות (דגם מנוע 1,986 סמ"ק המפיק 95 כ"ס) תאוצה בין 0-100 קמ"ש היא 10.5 שניות (דגם מנוע 1,986 סמ"ק המפיק 116 כ"ס) תאוצה בין 0-100 קמ"ש היא 20.0 שניות (דגם מנוע דיזל 1,596 סמ"ק) "וולוו 340" "וולוו 340", 5 דלתות "וולוו 340" "וולוו 343" דגם "DL" מנוע 1,700 סמ"ק "וולוו 340" "וולוו 360" דגם "GTL", בתצורת 5 דלתות "וולוו 360" דגם "GLE" "וולוו 360", בתצורת 3 דלתות "וולוו 360", דגם "GLT" בתצורת 5 דלתות "וולוו 360" דגם "GTL" וולוו וולוו ÖV4 וולוו 144 מדיה וקבצים בנושא וולוו סדרה 300 בוויקישיתוף וולוו סדרה 300, בביצוע (סדרת "טופ גיר", המנחה "Jeremy Clarkson" (אנ') נוהג בדגם וולוו סדרה 300), סרטון באתר יוטיוב וולוו סדרה 300, סרטון באתר יוטיוב וולוו סדרה 300, סרטון באתר יוטיוב וולוו סדרה 300, סרטון באתר יוטיוב וולוו סדרה 300, סרטון באתר יוטיוב וולוו סדרה 300, סרטון באתר יוטיוב וולוו בין השנים 1970-1979 - מבט היסטורי Volvo Car Corporation (2001-01-08). "1970-1979: A historical review". www.media.volvocars.com. Retrieved 2015-09-21. וולוו 300 volvoclub.org.uk/information-300 "וולוו סדרה 300" volvoclub.org.uk/prof_300 "וולוו סדרה 300" classics.honestjohn.co.uk/reviews/volvo/300-series
מספריים (פירושונים)

האם התכוונתם ל... מספריים – כלי גזירה מספרי טראומה – מספריים המיועדים לשימוש כוחות הצלה במקרי טראומה המצריכים קריעת בגדים מעל גוף הנפגע בעיטת מספריים (כדורגל) – סוג של בעיטה בכדורגל בעיטת מספריים (אמנויות לחימה) – בעיטת מספריים באמנויות לחימה מבצע מספריים – מבצע בתחילת מלחמת סיני, לניתוק קווי הטלפון שחיברו את חצי האי סיני לשאר מצרים המספריים של אדוארד – סרט אגדה גותי של טים ברטון משנת 1990 אבן נייר ומספריים – משחק ילדים
אבן הירח (סרט, 1996)

אבן הירח (באנגלית: The Moonstone) היא מיני-סדרה טלוויזיונית משנת 1996 המבוססת על הרומן באותו שם מאת וילקי קולינס, בכיכובם של גרג וייז וקילי הוז. רייצ'ל ורינדר מקבלת במתנה ליום הולדתה יהלום יקר ערך. באותו לילה נגנב היהלום מהמגרה שבחדרה. החשד נופל על להטוטנים הודים שהופיעו במקום בערב הקודם, כמו גם על המשרתים, בני הבית ואורחיהם ואפילו רייצ'ל עצמה נחשדת. גרג וייז – פרנקלין בלייק קילי הוז – רייצ'ל ורינדר טרנס הרדימן – קולונל סר ג'ון הרדקאסל פיטר ווהן – גבריאל בטרג' פטרישה הודג' – ליידי ג'וליה ורינדר אנטוני שר – סרג'נט קאף אנטון לסר – עזרא ג'נינגס פול ברוק – ד"ר קנדי סקוט הנדי – גודפרי אייבלווייט לזלי שארפ – רוזנה ספירמן "אבן הירח", במסד הנתונים הקולנועיים IMDb (באנגלית) "אבן הירח", במסד הנתונים הקולנועיים KinoPoisk (ברוסית) An introduction to The Moonstone
אליפות העולם בכדורסל עד גיל 21

אליפות העולם בכדורסל עד גיל 21 היא תחרות שאורגנה על ידי פיב"א. בתחילה נקראה האליפות "אליפות העולם בכדורסל לגיל 22 ומטה", אך בדצמבר 1998 שונה הגיל המקסימלי ל-21 ושמה של האליפות שונה ל"אליפות העולם לצעירים". בשנת 2004 שונה שמה לשם הנוכחי. לאחר האליפות בשנת 2005 הוחלט בפיב"א על ביטול קטגוריית הגיל.
הוא ידע שהוא צודק (מיני-סדרה)

הוא ידע שהוא צודק (באנגלית: He Knew He Was Right) היא מיני-סדרה של ה-BBC משנת 2004, עיבוד טלוויזיוני לרומן באותו שם מאת אנתוני טרולופ. הבמאי הוא טום ווהן והתסריטאי הוא אנדרו דייוויס. במיני-סדרה מככבים אוליבר דימסדייל, לורה פרייז'ר וביל ניי. השידור המקורי ב-BBC היה של ארבעה פרקים בני שעה. הסדרה מתארת את כישלון הנישואים הנגרם מקנאה מוגזמת של הבעל, שמחמירה בשל עקשנותה של האישה. אוליבר דימסדייל – לואיס טרווליאן לורה פרייז'ר – אמילי טרווליאן אנה מאסי – מיס סטנבורי ביל ניי – קולונל אוסבורן ג'פרי פאלמר – סר מרמדוק ראולי כריסטינה קול – נורה ראולי ג'רלדין ג'יימס – ליידי ראולי ג'יין לפוטייר – ליידי מילבורו ריי קולטהרד – מר גלסקוק מגי אולרנשו – מרתה סטיבן קמפבל מור – יו סטנבורי קרוליין מרטין – דורותי סטנבורי איימי מרסטון – פריסילה סטנבורי ג'ואנה דייוויד – גברת סטנבורי ברברה פלין – גברת פרנץ' אנה-לואיז פלאומן – קרוליין ספלדינג דייוויד טננט – מר גיבסון ג'ון אלדרטון – מר אאות'וז פנלה וולגר – ארבלה פרנץ' קלאודי בלקלי – קמילה פרנץ' מת'יו גוד – ברוק בורג'ס שינייד מתיוס – מרי אתר האינטרנט הרשמי של הוא ידע שהוא צודק "הוא ידע שהוא צודק", במסד הנתונים הקולנועיים IMDb (באנגלית) "הוא ידע שהוא צודק", במסד הנתונים הקולנועיים KinoPoisk (ברוסית) "הוא ידע שהוא צודק" באתר ה-BBC "BBC press pack". נבדק ב-16 בדצמבר 2011. {{cite web}}: (עזרה) "He Knew He Was Right - a new Andrew Davies adaptation of an Anthony Trollope novel for BBC ONE". BBC. BBC Press Office. נבדק ב-27 באוקטובר 2016. {{cite web}}: (עזרה)
אנטון אלויס, נסיך הוהנצולרן-זיגמרינגן

אנטון אלויס, נסיך הוהנצולרן-זיגמרינגן (בגרמנית: Karl von Hohenzollern-Sigmaringen;‏ 20 ביוני 1762 - 17 באוקטובר 1831), היה נסיך הוהנצולרן-זיגמרינגן בין השנים 1785–1831. אנטון אלויס נולד ב-20 ביוני 1762 בזיגמרינגן, לקרל פרידריך, נסיך הוהנצולרן-זיגמרינגן וליוהנה, רוזנת הוהנצולרן-הרנברג, בתם של פרנץ וילהלם, רוזן הוהנצולרן-הרנברג ומריה קתרינה, רוזנת ואלדבורג-צייל. אנטון אלויס נולד במהלך מלחמת שבע השנים, וגדל בעיקר בברז'-הרנברג, האחוזה ההולנדית של אמו, מכיוון שאביו השתתף במלחמה. מאוחר יותר הוא התחנך באוניברסיטאות פרייבורג, היידלברג ואינגולשטאדט. ב-13 באוגוסט 1782 התחתן אנטון אלויס עם אמליה צפירינה, נסיכת זאלם-קירבורג, בתם של פיליפ יוזף, נסיך זאלם-קירבורג ומריה תרזה, נסיכת הורנס, ממנה נולדו לו שני ילדים. בשנת 1785 מת אביו קרל פרידריך, נסיך הוהנצולרן-זיגמרינגן, ואנטון אלויס עלה לשלטון במקומו. שנתיים לאחר מכן, מתה אף אמו, ואנטון אלויס ירש את נחלותיה בהולנד. בשנת 1789 התקיימה מהפכת הבראנט בארצות השפלה האוסטריות, אשר אנטון אלויס עקב אחריה בדריכות בשל רכושו שם. בשנת 1790 עלה לשלטון לאופולד השני, קיסר האימפריה הרומית הקדושה, ואנטון אלויס מונה ללורד צ'מברלין. עם פרוץ מלחמות המהפכה הצרפתית נמלט אנטון אלויס לווינה, אליה חזר שוב בשנת 1796. באותה שנה, צרפת סיפחה מגרמניה את השטחים שממערב לריין, ובעקבות כך איבד אנטון אלויס את כל אחוזותיו ההולנדיות בשנת 1802. כפיצוי הוא קיבל את השטח של גלאט בצפון היער השחור, ואת המנזרים העתיקים של אינזיגקופן, ביורון והולזן. בשנת 1806 הצטרפה הנסיכות לקונפדרציה של הריין, ובשנת 1815 הצטרפה הנסיכות לקונפדרציה הגרמנית. ב-17 באוקטובר 1831 מת אנטון אלויס בזיגמרינגן, ובנו קרל, נסיך הוהנצולרן-זיגמרינגן עלה לשלטון במקומו. ב-13 באוגוסט 1782 התחתן אנטון אלויס עם אמליה צפירינה, נסיכת זאלם-קירבורג, בתם של פיליפ יוזף, נסיך זאלם-קירבורג ומריה תרזה, נסיכת הורנס, ממנה נולדו לו שני ילדים: בן (1783) קרל, נסיך הוהנצולרן-זיגמרינגן (1785–1853), התחתן עם מארי אנטואנט מירא, ולאחריה התחתן עם קתרינה, נסיכת הוהנלוהה-ואלדנבורג-שילינגספירסט מדיה וקבצים בנושא אנטון אלויס, נסיך הוהנצולרן-זיגמרינגן בוויקישיתוף
פושקש ארנה

פושקש ארנה (בהונגרית: Puskás Aréna) הוא אצטדיון כדורגל הממוקם בבודפשט, בירת הונגריה, המונה 67,889 מקומות ישיבה. האצטדיון נקרא על שם פרנץ פושקש, גדול שחקני נבחרת הונגריה בכל הזמנים. האצטדיון נבנה על חורבותיו של האצטדיון הלאומי הקודם של הונגריה, שנחנך ב-1953 ונקרא במקור "אצטדיון העם", עד שבשנת 2002 שונה שמו ל"אצטדיון פרנץ פושקש". בשנת 2017 נהרס האצטדיון לטובת בניית האצטדיון הלאומי החדש, אשר נחנך ב-15 בנובמבר 2019 במשחק ידידות בין הונגריה לאורוגוואי, אשר הסתיים בניצחונה של אורוגוואי בתוצאה 2-1. האצטדיון נבחר להיות אחד מהאצטדיונים שאירחו את יורו 2020 שנפרס ברחבי אירופה. עתיד לארח את גמר ליגת האלופות לעונת 2025/26 משחק החניכה של האצטדיון מראה חזית האצטדיון מוארת בתאורת LED מראה אווירי של האצטדיון וסביבתו מדיה וקבצים בנושא פושקש ארנה בוויקישיתוף פושקש ארנה באתר יורו 2020 ערך זה הוא קצרמר בנושא אצטדיונים ומתקני ספורט ובנושא הונגריה. אתם מוזמנים לתרום לוויקיפדיה ולהרחיב אותו.
יחס גובה-רוחב (תמונה)

יחס גובה-רוחב (או לעיתים: יחס רוחב-גובה) של תמונה מתאר את היחס בין גובה התמונה ובין רוחב התמונה. מקובל לסמן את יחס הגובה-רוחב כשני מספרים, המופרדים זה מזה באמצעות נקודתיים, למשל: 16:9, 4:3, 2.4:1 וכדומה. ביחס הגובה-רוחב 16:9 גובה התמונה יהיה בדיוק 9/16 (= 0.5625) מרוחב התמונה. אפשר לומר שהמספר 9 מציין את גובההּ של התמונה ביחידת מידה שרירותית, ואז המספר 16 יציין את הרוחב שלה באותה יחידת מידה, אך אין זה משנה מהו גודלהּ של התמונה ("קטנה" או "גדולה", במונחים איכותניים) – אלא שמתקיים בה יחס גובה-רוחב זה. למשל: מכיוון שמתקיים 16 9 = 16 ⋅ 1.5 9 ⋅ 1.5 = 24 13.5 {\displaystyle {\frac {16}{9}}={\frac {16\cdot 1.5}{9\cdot 1.5}}={\frac {24}{13.5}}} . אז אם רוחב של תמונה (ביחס הגובה-רוחב 16:9) הוא 24 סנטימטר, אז גובההּ יהיה 13.5 סנטימטר. פרק זה לוקה בחסר. אנא תרמו לוויקיפדיה והשלימו אותו. יחס גובה-רוחב (גאומטריה) מדיה וקבצים בנושא יחס גובה-רוחב בוויקישיתוף
באלו

באלו (באנגלית: Baloo) הוא דמות בדיונית של דוב המופיעה בספרו של רודיארד קיפלינג - "ספר הג'ונגל" וכן בספר ההמשך "ספר הג'ונגל השני". מקור שמו של באלו הוא במילה ההינדית ל"דוב" (भालू). באלו הוא דוב שפתני (או בסרטים מסוימים דוב חום ואף דוב שחור אסייתי) שגר בג'ונגלים של הודו ומלמד את הזאבים מהו חוק הג'ונגל. לאחר שמוגלי גדל על ידי הזאבים הוא ובגירה הופכים לחבריו הטובים ובאלו מלמד את מוגלי על חוקי הג'ונגל. הופעתו הראשונה של באלו בגרסת אנימציה הייתה בגרסת האנימציה "הרפתקאות מוגלי" משנת 1967. באלו הופיע באותה שנה בעיבוד האנימציה של דיסני לספר בדיבובו של פיל האריס ובשנת 2003 בסרט ההמשך בדיבובו של ג'ון גודמן, וכן בסדרת האנימה היפנית "מסיפורי ספר הג'ונגל" ובסדרות הנפשה של דיסני כמו: "עולם סחרחר" בתפקיד טייס (בדיבוב אד גילברט), "גורי הג'ונגל" (בדיבוב א.ג. דיילי), ו"בית העכבר". בסרט של דיסני הוא שר שיר בשם "The Bare Necessities" ("הצרכים הפשוטים", אך נשמע גם כמו "צורכי הדוב") בו הוא מציג למוגלי את הפילוסופיה שלו: לחיות בפשטות, ליהנות ממה שיש, לא לבזבז זמן בחיפושים אחר מה שלא קיים, לא לטרוח ולא לעבוד קשה. במחזמר "ספר הג'ונגל" בישראל בשנת 1996 את באלו שיחק טוביה צפיר, ובגרסאות מאוחרות יותר של המחזמר גילם אותו צחי נוי. באלו מופיע בסרט הלייב אקשן בבימויו של ג'ון פאברו, הוא מדובב על ידי ביל מארי. באלו ומוגלי נפגשים לראשונה כאשר באלו מציל את חייו של מוגלי לפני שהוא נאכל על ידי קא הפיתון. לאחר מכן מנצל באלו את מוגלי כדי להשיג דבש, אליו הוא אינו יכול להגיע. בין באלו למוגלי נוצרת חברות שנאלצת להתפרק לאחר שבאלו מבין כי שירחן מנסה להרוג את מוגלי. באלו שב להציל את מוגלי בעזרתו של בגירה מידיו של המלך לואי אשר חוטף את מוגלי. באלו גם עוזר למוגלי להביס את שירחן בקרב האחרון בסרט. מדיה וקבצים בנושא באלו בוויקישיתוף
יחס גובה-רוחב

האם התכוונתם ל... יחס גובה-רוחב (גאומטריה) (Aspect ratio) – יחס בין ממדיה של צורה גאומטרית מסוימת יחס גובה-רוחב (תמונה) – היחס בין גובה תמונה ובין רוחבהּ יחס גובה-רוחב (צג) (אנ') (Display aspect ratio) – היחס בין גובה צג ובין רוחבו
SIN R1

SIN R1 היא מכונית על, בתצורת מכונית ספורט, מתוצרת יצרנית רכבי העל הבולגרית SIN Cars אשר הושקה בתערוכת המכוניות הבינלאומית בז'נבה בשנת 2015 (גרסה סדרתית). בשנת 2013 הוצג הדגם SIN R1 כמכונית קונספט בפסטיבל המהירות של גודווד הדגם נבנה ב-2 תצורות שונות: כ"מכונית על" (לנסיעות ברחבי הארץ) וכ"מכונית מרוץ" (מודל "Sin R1 GT4") מטה היצרן SIN Cars מוקם ברוסה (בולגריה), ובמינכן (גרמניה). דגם SIN R1, דגם המרוץ Sin R1 GT4 נטל חלק במרוץ מכוניות "קטגוריה AM" בסדרות "European GT4 series 2/2" (אנ') שנערכו באוסטריה. בסלובקיה נהג המרוצים איוואן וולצ'קוב נהג לראשונה בדגם המרוץ Sin R1 GT4. בסופיה הגיע הדגם למקום השמיני. שני מושבים תצורת שתי דלתות צד קדמיות, סימטריות (ימנית ושמאלית) מסוג "Scissor doors" (אנ') גוף עשוי מסיבי פחמן קונסולה (מערכת הפעלה) מרכזית ייחודית מזגן ומערכת בידור הנשלטת בעזרת מסך מגע כנף אחורית נשלטת חשמלית מערכת פליטה ספורטיבית תאוצה בין 0-100 קמ"ש היא 2.5 שניות (מנוע 6,162 סמ"ק המפיק 650 כ"ס) מחיר היחידה - 179,900 אירו (נכון לשנת 2016) 450 550 650 מכונית-העל Sin R1 תוצג רשמית בתערוכת פרנקפורט ("אוטו ספורט", רועי אלקיים, 15 ביולי 2015) מדיה וקבצים בנושא SIN R1 בוויקישיתוף SIN R1, ברשת החברתית אינסטגרם SIN R1, סרטון באתר יוטיוב SIN R1, בביצוע במרוץ מכוניות "קטגוריה AM" בסדרות "European GT4 series 2/2", סרטון באתר יוטיוב SIN R1, בביצוע במרוץ מכוניות, סרטון באתר יוטיוב דגם "SIN R1" jalopnik.com/the-sin-r1-gt-is-what-a-lotus דגם "SIN R1" בשנת 2013 topspeed.com/cars/others/2013-sin-r1 דגמי "SIN R1" autocar.co.uk/car-review דגם "SIN R1" autoweek.com/article/supercars/sin-r1-supercar-craziest-thing-ever-come-out-bulgaria
רבי לויטס איש יבנה

רבי לויטס איש יבנה היה תנא שזמנו אינו ידוע. התגורר ביבנה. מוזכר פעם אחת במשנה, ופעמים נוספות במדרש פרקי דרבי אליעזר. לפי חלק מהדעות, שמו היה "לוי", והכינוי "לויטס" הוא הטיה יוונית של השם. רבי דוד הנגיד כתב, שהסיומת "טס" מרמזת על היותו חבר בסנהדרין, ומתרגם ספרו לעברית, ר' בן ציון קרינפיס, הסביר את כוונתו, ש"טס" בגימטריה 69, שהם החברים הנוספים בסנהדרין מלבדו. רבי אברהם זכות בספר יוחסין כתב כי לא ניתן לזהות את זמנו של רבי לויטס איש יבנה, וכן כתב הרב רפאל הלפרין, ואף הרב אהרן הימן לא הכריע בשאלה זו. לעומתם, רבי דוד לוריא, במבואו לפרקי דרבי אליעזר, שיער מכך שרבי לויטס הובא במשנה בין מאמרו של בן עזאי לבין מאמרו של רבי יוחנן בן ברוקה, שרבי לויטס חי בימיהם, כלומר בדור השלישי לתנאים, וכך הסיקו חוקרים ופרשנים נוספים, בהם מרדכי מרגליות. בכל ששת סדרי המשנה מובאת בשמו אמרה אחת: ”רבי לויטס איש יבנה אומר: מאד מאד הוי שפל רוח, שתקות אנוש רימה” (משנה, מסכת אבות, פרק ד', משנה ד'). בפרקי דרבי אליעזר מובאים מספר מאמרים בשמו: "רבי לויטס איש יבנה אומר: כל הבאים אל התיבה הפריש זכרים מן הנקבות, שנאמר (ספר בראשית, פרק ז', פסוק ז'): 'ויבוא נח ובניו, ואשתו ונשי בניו', הרי זכרים בצד אחד ונקבות בצד אחד, וכשיצאו העמיד זכרים בצד נקבות, שנאמר (ספר בראשית, פרק ח', פסוק ט"ז): 'צא מן התבה אתה ואשתך ובניך ונשי בניך אתך, הרי איש ואשתו" "רבי לויטס איש יבנה אומר: ככתר זה שהוא הידור בראשו של מלך, כך השיבה הדר וכובד לזקנים, שנאמר (ספר משלי, פרק כ', פסוק כ"ט): 'תפארת בחורים כוחם, והדר זקנים שיבה'" "אם אין מצורעת מרוקקת בפני, אינו מתרפא, ואם אין אביו של מצורע רוקק בפניו אינו מתרפא, שנאמר (ספר במדבר, פרק י"ב, פסוק י"ד): ויאמר ה' אל משה ואביה ירק ירק בפניה הלא תכלם שבעת ימים". מקום קבורתו לא נזכר בספרות חז"ל, אמנם רבי חיים ויטאל (מקובל בולט מהמאה ה-16), טען בשם רבו האר"י, כי רבי לויטס קבור בהר חוקאב, סמוך לעכברה שבגליל. על פי מסורת עממית המתועדת לראשונה בכתבי עולי הרגל מהמאה ה-17, קברו שכן בעיר מגוריו - יבנה, שבמרכז. בסמוך לקבר רבן גמליאל דיבנה ו"צדיקים נוספים". הקדמת הרב מתתיהו שטראשון לנתיבות עולם מדרש דוד, אבות ד, ד ספר יוחסין, מאמר ראשון, אלף-בית, אות ל' ד"ה ר' לויטס איש יבנה אטלס עץ חיים, תנאים ואמוראים ח"ב, עמ' 248 תולדות תנאים ואמוראים, בערכו 'קונטרס המבוא' אות לו "אנציקלופדיה לחכמי התלמוד והגאונים" בערכו; פרקי דרבי אליעזר, פרק כג פרקי דרבי אליעזר פרק נב
חצוצרת הקסם

חצוצרת הקסם (באנגלית: The Five Pennies) הוא סרט חצי ביוגרפי משנת 1959 על נגן הקורנט המפורסם רד ניקולס עם דני קיי, ברברה בל גדס, לואי ארמסטרונג וטיוזדיי וולד בתפקידים הראשיים. את השירים בסרט חיברה סילביה פיין, אשתו של דני קיי שחיברה שירים לרבים מסרטיו. השיר "חמש הפרוטות" שחיברה, היה מועמד לפרס אוסקר לשיר המקורי הטוב ביותר. כן היה הסרט מועמד לפרס אוסקר לצילום הטוב ביותר, לפרס אוסקר לעיצוב התלבושות הטוב ביותר ולפרס אוסקר על המוזיקה. דני קיי "מנגן" בקורנט בביצועו של ניקולס. טיוזדיי וולד זכתה בפרס גלובוס הזהב לשחקנית חדשה מבטיחה ביותר. סילביה פיין, אשתו של דני קיי, כתבה והלחינה את השירים בסרט. לורינג "רד" ניקולס (דני קיי), נגן קורנט מהעיר אוגדן ביוטה מגיע ב-1924 לניו יורק כדי לנסות את מזלו בעיר הגדולה. הוא מתקבל ללהקתו של ויל פרדייז (בוב קרוסבי). הנגנים שמתייחסים אליו בבוז מתרשמים עד מהרה מיכולתו. הלהקה מנגנת מוזיקה איטית ושקטה שלא לטעמו של ניקולס. הוא פוגש בזמרת הלהקה, וולה סטוצמן (ברברה בל גדס) ובפגישה הראשונה הוא מדהים אותה כשהוא מנגן באחד המועדונים בהארלם עם לואי ארמסטרונג שגם הוא בתחילה מזלזל בו אבל לאחר מכן מתרשם מיכולותיו בנגינה. עד מהרה הם מתאהבים ונישאים אך ניקולס בעל אופי לא יציב ועד מהרה הם רבים. ניקולס אוהב מוזיקת דיקסילנד ג'אז ועד מהרה הוא מסתכסך עם ויל ומפוטר. הוא מוצא את פרנסתו במופעים משעשעים עם הקורנט (כאן מדגים קיי את היכולות הקומיות שלו מה שלא היה במציאות של ניקולס). ניקולס נפגש עם מנגנים כמו ג'ימי דורסי, גלן מילר ועוד ומראה להם את עיבודיו. הם מתרשמים וניקולס מקים את להקתו בשם "חמשת הפרוטות" (Five Pennies ששווים למטבע של Nickel - משחק מילים עם ניקולס). הלהקה מצליחה ונודדת בכל ארצות הברית. לזוג נולדת ילדה בשם דורותי (סוזן גורדון) שנודדת אתם בדרכים אך לבסוף הם נאלצים לשלוח אותה לפנימייה. דורותי חולה בשיתוק ילדים ונותרת נכה ברגליה. ניקולס החש רגשי אשמה, עוזב את עולם המוזיקה, זורק את הקורנט לים ומתחיל לעבוד כפועל במספנה. כעבור שנים, דורותי (טיוזדיי וולד) ואמה, מנסים לשכנע את ניקולס לחזור ולנגן אך הוא מסרב. לבסוף הוא מסכים ומתכונן במשך חודשיים לנגן באחד המועדונים אך מעטים באים להאזין לו אבל לפתע מגיע לואי ארמסטרונג בליווית נגניו המנגנים עם ניקולס והמקום מתמלא. דורותי צועדת בפעם הראשונה לעבר אביה והם מתחילים לרקוד. "חצוצרת הקסם", במסד הנתונים הקולנועיים IMDb (באנגלית) "חצוצרת הקסם", באתר נטפליקס "חצוצרת הקסם", באתר AllMovie (באנגלית) "חצוצרת הקסם", באתר Rotten Tomatoes (באנגלית) "חצוצרת הקסם", במסד הנתונים הקולנועיים KinoPoisk (ברוסית) חצוצרת הקסם, באתר יוטיוב קדימון לסרט חצוצרת הקסם, באתר יוטיוב דני קיי ולואי ארמסטרונג שרים "כשהקדושים צועדים", באתר יוטיוב דני קיי שר "חמש הפרוטות", באתר יוטיוב
Cut Me Deep

Cut Me Deep (בעברית: חתכת אותי עמוק) הוא שיר שהוקלט על ידי הזמרת הקולומביאנית שאקירה, בשיתוף הלהקה האמריקאית Magic!, מתוך אלבומה העשירי, Shakira. השיר יצא כרצועה ה-5 מתוך האלבום. השיר נכתב על ידי שאקירה, נאסרי אטוה, מארק פליזר, אלכס טאנס, בן ספיבק ואדם מסינגר, והופק על ידי מסינגר ואטוה. שיתוף פעולה זה של שאקירה עם להקת Magic!, הוא הראשון, כאשר בשנת 2018, הוציאו שיר נוסף ביחד בשם "What We Said", שיצא כשיר בגרסה בשפה האנגלית עבור השיר הצרפתי "Comme moi", שהוציאה שאקירה ביחד עם בלאק אם באותה השנה. השיר זה לשבחים ממבקרי המוזיקה, ובנוסף לכך, מגזין הבילבורד ערך ביקורת בו השיר עצמו הוזכר, תוך שנאמר עליו כי: "פעימות הרגאיי ושילוב הפופ, ביחד עם הסקא, הופך את השיר לרצועה בולטת מתוך האלבום". בספוטיפיי הצליח לצבור למעלה מ-8 מיליון השמעות, תוך שביוטיוב צבר למעלה מחצי מיליון צפיות. מידע על השיר "Cut Me Deep" באתר AllMusic סרטון השיר "Cut Me Deep" באתר יוטיוב Shakira - Shakira., Discogs (באנגלית) Cut Me Deep - Shakira | Song Info | AllMusic, AllMusic "Shakira's new album: What's the verdict?". Digital Spy (באנגלית). 2014-03-24. נבדק ב-2018-03-22. shakiraVEVO (2017-05-25), Shakira - What We Said (Comme moi English Version)[Audio] ft. MAGIC!, נבדק ב-2018-03-22 BlackMVEVO (2017-03-31), Black M - Comme moi (Clip officiel) ft. Shakira, נבדק ב-2018-03-22 "Shakira, 'Shakira': Track-By-Track Review". Billboard. נבדק ב-2018-03-22. Shakira. (Expanded Edition), נבדק ב-2019-10-26 05 Shakira - Cut Me Deep (feat. MAGIC!) [Lyrics], נבדק ב-2019-10-26
ענת זמיר

ענת זמיר (18 באפריל 1962 – 15 בדצמבר 2018) הייתה דוגמנית ושחקנית ישראלית. נולדה בשם ענת צימרמן לדליה ואברהם וגדלה בגבעתיים. אביה היה חירש, אמה חירשת-אילמת. מגיל 13 ועד גיוסה לצה"ל עברה התעללות מינית מקרוב משפחה רחוק. זמיר התמודדה בתחרות מלכת היופי 1980 ונבחרה ל"נערת ישראל," סגנית של מלכת היופי אילנה שושן. בתחרות מיס עולם שנערכה באותה השנה בלונדון נבחרה לסגנית שלישית. היא דגמנה למותג בגדי הים "פלפל" וליצרני האופנה פולגת, קודאק וג'ורדש. הייתה אחת הדוגמניות המדוברות והמבוקשות ביותר בבוהמה התל אביבית בשנות השמונים. זמיר גילמה את בת זוגו לשעבר של יהודה ברקן ואם בתו בסרט "נשיקה במצ"ח" משנת 1990 ושיחקה את אחד התפקידים הראשיים בקומדיית המצבים "שבט כהן", ששודרה בערוץ הראשון בשנת 1991. במהלך קריירת הדוגמנות שלה, הייתה מכורה לסמים במשך שנים רבות, כולל ניסיונות גמילה רבים שכשלו. אושפזה מספר פעמים לצורך גמילה בבית החולים הפסיכאטרי בפרדסיה. ב-2016 השתתפה בסרט התיעודי "שקר היופי" העוסק בעולם הדוגמנות ששודר בערוץ 10. זמיר הייתה נשואה שלוש פעמים: לשוקי בן פורת (השניים חיו יחד במשך ארבע שנים), לד"ר עמי ויז'ינסקי, רופא שיניים, ולרמי סגס, איש עסקים ומסעדן. בנוסף, ניהלה מערכת יחסים עם אלי פפושדו והייתה בזוגיות עם דוד מושביץ במשך שלוש שנים. מנישואה לד"ר ויז'ינסקי נולד לה בן. נפטרה ב-15 בדצמבר 2018, בגיל 56, לאחר שהתמוטטה ברחוב הסמוך לביתה ברמת גן, והובהלה לבית חולים במצב קשה, ככל הנראה מצריכת סמים. היא נקברה בבית העלמין ירקון, מבלי שהנושא זכה לתהודה, בהלוויה חפוזה דלת משתתפים, כך שרק לאחר קבורתה נודע דבר פטירתה למכריה וחבריה מעולם הזוהר, ומחוץ לו. ענת זמיר, במיזם "אישים" לתיעוד היצירה הישראלית ענת זמיר, במסד הנתונים הקולנועיים IMDb (באנגלית) ענת זמיר, באתר ספר הקולנוע הישראלי אתי אברמוב, האישה שחיפשה אהבה ומצאה את ההיפך, באתר "ידיעות אחרונות", 19 בדצמבר 2018 adi oz, "הכל קרה מהר מדי. ההצלחה, הגברים, הסמים": פרידה מענת זמיר, נערת ישראל שהלכה לעולמה, באתר פרידה אישית מענת זמיר: נערת ישראל, סגנית מיס עולם, שנפלה לסמים, ‏2018-12-18 אילנה שושן - מלכת היופי של ישראל, מעריב, 16 באפריל 1980 אמיר פלג, יופי זה לא הכול, חדשות, 28 באפריל 1989 אבישג בדש-זברו, הנפילה הכואבת של דוגמנית האייטיז, באתר mynet (כפי שנשמר בארכיון האינטרנט), 7 במאי 2009 גם בוכים גם צוחקים, מעריב, 8 באפריל 1990 יהודה גולן, כהן יש רק אחד, מעריב, 21 בדצמבר 1990 רן בוקר, ענת זמיר, סגנית מיס עולם לשעבר, הלכה לעולמה, באתר ynet, 17 בדצמבר 2018 רן בוקר, "היופי שלי הוא קללה": דוגמנית העבר בראיון, באתר ynet, 19 ביולי 2016 ליאורה הכהן, מפגשים בצמרת - ענת זמיר נפרדה, באתר nrg‏, 11 בינואר 2001 ליאורה גולדנברג-שטרן, ‏נערת ישראל בעבר ענת זמיר הלכה לעולמה בגיל 56, באתר מעריב אונליין, 17 בדצמבר 2018 שירה פור, "יופי הוא לא רק ברכה": הסוף העצוב של ענת זמיר, סגנית מיס עולם לשעבר, באתר הארץ, 18 בדצמבר 2018
ארץ קטן ומקיא ארסו

"ארץ קטן ומקיא ארסו" (1985) הוא רישום מאת הציירת הישראלית אביבה אורי. "ארץ קטן ומקיא ארסו" הוא רישום שנוצר על ידי אביבה אורי בשנת 1985. הרישום המופשט מתאר צורה גדולה דמוית כדור הנבקע לשניים, המוצבת בחלקו העליון של הפורמט. בעוד צידה הימני של הצורה מתואר במצב של התמוססות או התפוררות, צידה השמאלי של הצורה, המצויר בגיר שחור כהה המשולב על גיר כחול וחום, כמו "נוזל" אל חלקו התחתון של הפורמט. בכך נוצרת א-סימטריה, התורמת לתחושת הדינמית של הקומפוזיציה. הדים לדימוי האפוקליפטי שיצרה אורי נמצא ברישום אחר מן התקופה, ובו מופיע שיר של אורי, המרחיב את שמו של רישום זה: "ארץ קטן | מקיא ארסו | ארץ קטן | קורא קריאת חרדת | ארץ קטן | נבקע מתוכו | שקע רשעותו | שיגעון אחזו | שיגעון אחזו | בְּלע אִשְׁךָ | הזעק אלוהיך | החזק מעמד | הדבק מרפקיו | הדבק כליונו | נבקע שכינתו | רצונו להיות". התפוררות הצורה היינו מוטיב שהחל להופיע ביצירתה של אורי בשנות ה-70 של המאה ה-20, בעבודות כדוגמת "רקוויאם לציפור" (1973). במהלך שנות ה-80 התחדד מוטיב זה בעבודות כגון "בורות" (1980) או "הטנקים ינצחו" (1980). גליה בר אור וז'אן-פרנסואה שוורייה ראו בעבודות שיצרה אורי בשנת 1984 ואילך ביטוי למצוקה הנפשית של אורי לאחר מותו של בעלה דוד הנדלר וביטוי של האבל שנבע ממלחמת לבנון הראשונה. תעתיק הטקסט מתוך: בר אור, גליה; שוורייה, ז'אן-פרנסואה, אביבה אורי, המשכן לאומנות, עין חרוד, 2002, עמ' 190 ראו: בר אור, גליה; שוורייה, ז'אן-פרנסואה, אביבה אורי, המשכן לאומנות, עין חרוד, 2002, עמ' 104